**IME AKTIVNOSTI: Za lijepu školu**

**BROJ SUDIONIKA**: 28 učenika

**RAZRED**: 4. razred

**ISHODI AKTIVNOSTI**: - objašnjava primjereno postupanje prema javnoj imovini
 - objašnjava važnost poduzetnosti i inovativnosti za razvoj
 zajednice, uključuje se u aktivnosti koje ih promiču
 - planira, organizira i sudjeluje u društveno korisnoj aktivnosti
 - samostalno iznosi svoje mišljenje i stavove i ističe vrijednosti

**POVEZNICA S KURIKULUMOM**:

Koncept POJEDINAC I DRUŠTVO u kurikulumu Prirode i društva jer učenik uočava važnost uključivanja u akcije koje se odvijaju u školi, a s ciljem bolje organiziranosti prostora i okoliša, čuvanja i zaštite materijalnih dobara i prirodnih resursa.
Korelacija s Matematikom(crtanje geomatrijskih likova) i Poduzetništvom

**POTREBAN PRIBOR I MATERIJAL**: karton, geometrijski pribor, tempere, kistovi, papiri, materijal „čičak“, plakati

**DETALJAN OPIS AKTIVNOSTI**:

1. Učenici prvo planiraju aktivnost koju su nazvali „Za lijepu školu“. Plan se temelji na činjenici da je stara zgrada škole ove godine iz temelja uređena i važno je pronaći način kako je zaštiti da takva i ostane.

2. Na velikom kartonu, nakon što su napisali plan, nacrtali su zgradu škole, njen glavni ulaz i odredili pravokutnike koji će kasnije simbolično prikazati njihovu zamisao.

3. Crtaju plakate s motivima koji prikazuju urednost, ljepotu, čistoću, a zatim plakate koji prikazuju suprotno (neuredno, pošarano i sl.)

4. Na nacrtan i obojen glavni ulaz priljepljuje se materijal „čičak“ tako da se plakati mogu stavljati i skidati prema potrebi i u skladu s porukama koje se upućuju.

5. Učenici će na završnoj priredbi za roditelje uz prigodan tekst prikazati svoju ideju „Za lijepu školu“.

6. Želja je učenika da početkom sljedeće školske godine kada uređena zgrada škole bude u funkciji, svojim plakatom i izvedbom o važnosti čuvanja javne imovine i potrebi za čistim i uređenim okolišem, upoznaju svoje vršnjake i buduće učenike koji najesen kreću u prvi razred (školska priredba).